Johann Christian Fabricius

**Johann Christian Fabricius** (* 7. Januar 1745 in Tondern (Sleswig); † 3. März 1808 in Kiel) weer en Zooloog, Entomoloog, Lepidopteroloog un Weertschapswetenschaper.

## Leven
De Söhn vun en Dokter hett 1762 bit 1764 in Uppsala bi Carl von Linné studeert. He hett de Arbeiten vun sien Lehrer in de Insektenkunn (Entomologie) wieder führt un hett en System vun de Insekten ünner besünner Beachtung vun de Morphologie vun de Mundwarktüüch inführt. Nah de Rückkehr nah Kopenhagen, wo sien Vader arbeiten dee, hett he sück tonehmend mit Wertschapswetenschapen befaat un kreeg en Professur för Ökonomie an dat  Naturaltheather bi Kopenhagen (1768).

Nahdem sück disse Institutschoon mit de Universität vun Kopenhagen verschmulten harr, wurr hüm en Lehrstohl as a.o. Perfesser anboden. 1776 folg he den Roop vun de Universität Kiel as Perfesser vun de Ökonomie un de Natuur- un Kameralwetenschapen. Sien Fru Cäcilie (boren Ambrosius) harr he all 1771 heiraadt. 

He het mehrere wetenschaplich Reisen nah Frankriek, England un Norwegen ünnernommen, um sien Kenntnisse, vör allen in de Insektenkunn, to erweitern. So keem he 1767 eerstmals nah London, wo he de Sammlungen vun William Hunter för dat Eerstbeschrieven vun völ Insekten bruuken kunn, de he in sien Wark „*Systema entomologiae*“ bekannt maakt hett. Dordör enthollt de Huntersche Insektensammlung rund 400 Holotypen, von de de Grootdeel vun Fabricius beschreven wurr. Eenig Oorten kunnen aber vun sien Früend, den franzööschen Insektenforscher Guillaume Antoine Olivier (1756–1814) beschreven wurrn, 1789 London besöcht hett un up Empfehlung vun Fabricius ebenfalls de Sammlungen vun Hunter ünnersöcht hett. 

Fabricius hörr de Düütsch Akademie vun de Natuurforscher Leopoldina siet 1794 an.

## Zitate
*Mit der völligen Ausrottung des Unkrautes muß ein guter Landwirth den ersten Anfang zu der Verbesserung seines Feldbaues machen, denn sonst ist der größte Theil aller übrigen Arbeit vergeblich*. (Kultur der Gewächse zum Gebrauch des Landmannes (1784)

## Schriften
* *Systema entomologiae sistens insectorum classes*, Leipzig 1775
* *Anfangsgründe der oekonomischen Wissenschaften*, 1778
* *Philosophia entomologica*, Hamburgo 1778
* *Genera insectorum; Species insectorum sistens eorum differentias specificas, synonymia auctorum, loca natalia, metamorphosis etc...*, Hamburgo 1779
* *Species insectorum: exhibentes eorum differentias specificas, synonyma auctorum, loca natalia, metamorphosis, adjectis observationibus, descriptionibus*, 2 Bände, 1781
* *Über die Volksvermehrung, insonderheit in Dänemark*, 1781
* *Entomologia systematica emendata et aucta: Secundum classes, ordines, genera, species, adjectis synonimis, locis, observationibus, descriptionibus*, 5 Bände, 1798
* *Systema antiliatorum*, 1805

## Literatur
* Henning Ratjen:  Johann Christian Fabricius In: *Allgemeine Deutsche Biographie* (ADB). Band 6, Duncker & Humblot, Leipzig 1877, S. 521 f.
* Friedrich Hoffmann: Johann Christian Fabricius In: *Neue Deutsche Biographie* (NDB). Band 4, Duncker & Humblot, Berlin 1959, S. 736 f.

## Weblenken
* DNB-Katalog
* Breefwessel vun Johann Christian Fabricius mit Carl von Linné
* en Afbillen vun J.C. Fabricius
* Fabricius in Kiel
* Levensweg un Entomologie
* Faksimile vun de ''Entomologia systematica emendata et aucta Supplement''
* Personennaamdati